Oostendörp

Oostendörp () is en Dörp in de Gemeen Bremervöör, in’n Landkreis Rodenborg, Neddersassen. Binnen de Gemeen billt dat Dörp en egen polietsche Oortschop.

Bi de Oortschop höört ok Ottendörp mit bi.

 Geografie 

duum|Luftbild von en Deel von Oostendörp (in’n Vörgrund)
Dat Dörp liggt in dat Moor twischen de Meh un de Oost. An de siedste Steed liggt de Wischen von dat Dörp sogor en halven Meter ünner Normalnull.

De Naveröörd sünd Seth un Nindörp mit Nindörpermoor in’n Noorden, Brobargen un Schönau in’n Noordoosten, Esdörp un Gröpel in’n Oosten, Ottendörp in’n Süden, Isheim un Abbenseth in’n Süüdwesten un Hollen in’n Westen.

 Historie 

Oostendörp is 1764 as Moorkolonie mit 25 Steden in de Form von en Stratendörp grünnt worrn.

In’n Eersten Weltkrieg sünd 15 Soldaten ut Oostendörp fullen oder vermisst un in’n Tweten 16Onlineprojekt Gefallenendenkmäler.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Neendamm in’n Kanton Bremervöör höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bremervöör in’n Kanton Bremervöör.

Vör 1885 leeg de Oort in de Vaagdie Bremervöör von dat Amt Bremervöör un is denn Deel von’n Kreis Bremervöör wesen. 1977 is dat denn Deel von’n Landkreis Rodenborg worrn.

1928/1929 sünd Oostendörp un Ottendörp to de nu gröttere Gemeen Oostendörp tohoopleggt worrn.

Oostendörp weer von’n 1. Januar 1971 bet 1974 Maat von de Samtgemeen Oostdaal un is an’n 1. März 1974 denn bi de Gemeenreform in Neddersassen mit de Gemeen Bremervöör tohoopleggt worrn. Sietdem hett de Oort binnen de Gemeen en Oortschop mit egen Oortsvörsteiher un siet 2011 mit Oortsraad un Oortsbörgermeester billt.

 Inwahnertall 

 Religion 

Oostendörp is evangeelsch-luthersch präägt un höört to dat Kaspel von de Findörp-Kark in Isheim. Bet 1965 hett de Oort noch to dat Kaspel von de Liborius-Kark in Bremervöör höört. As in dat Johr de Auferstehungskark in Bremervöör nee boot worrn is, is disse Kark för den Oort tostännig ween. Eerst 1994 is de Findörp-Kark egenstännige Karkengemeen worrn un sietdem höört Oostendörp na Isheim.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

 Politik 

 Oortsraad 

Liddmaten
 2011:
 WG: Christian Balk, Klaus-Hinrich Bardenhagen (2016 doodbleven, för em is an’n 28. Juni 2016 Johann Stelling narückt), Thomas Buck, Margret Eckhoff, Uwe Noetzelmann
 2016:
 WG: Christian Balk, Thomas Buck, Margret Eckhoff, Uwe Noetzelmann, Jennifer Quell

 Oortsvörsteihers/Oortsbörgermeesters 

Oortsvörsteihers:
 Tied  Naam  Partei –31. Oktober 2011  Uwe Noetzelmann  WG

Oortsbörgermeesters:
 Tied  Naam  Partei 1. November 2011–  Uwe Noetzelmann  WG

 Wapen 

Dat Wapen wiest op sülvern Grund baven en blau Band, dat för de Oost steiht. Ünnen en roden Balken, de för de Dörpstraat steiht un veer rode Rechteck, de dör veer blaue Streken mit en groot rood Rechteck verbunnen sünd. De staht för de Kanaals un dat Schöppwark in Oostendörp.

 Kultur 

En Denkmaal för de Fullenen ut de twee Weltkrieg’ steiht bi’n Karkhoff.

 Verenen 

Oostendörp hett en Schüttenvereen. De Sportvereen Oostendörp is 1985 grünnt worrn.

 Weertschop un Infrastruktur 

Oostendörp hett en egene freewillige Füürwehr.

 Verkehr 

Oostendörp liggt as Stratendörp an de Oostendörper Straat, de in’n Noorden bi Hollen an de Kreisstraat 32 un denn an de Bundsstraat 495 rangeiht. In’n Süden löppt de Straat över Ottendörp un Neer-Ochenhusen an de Kreisstraat 105 un na Bremervöör an de Bundsstraat 74/71 ran. Lüttjere Straten gifft dat ans na Abbenseth un Isheim un in’n Oosten na de Fähr Brobargen un de Fähr Gröpel.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 37 Kilometer in’n Oosten von Oostendörp an de B 73.De Opfohrt 5 Debst op de Autobahn 27 (Afsnidd Bremerhoben–Cuxhoben) liggt so 40 Kilometer in’n Westen an de L 120. Wenn in Tokumst de Autobahn 20 boot warrt, denn schall dat en Opfohrt 13 Kilometer in’n Süüdwesten an de B 495 geven.

De nächste Bahnhoff is de Bahnhoff Bremervöör an de Bahnlien Bremerhoben-Buxthu.

 Scholen 

De Kinner ut Oostendörp gaht na de Findörpschool Isheim op Grundschool.

 Lüüd 

Jürn Breuer ut Oostendörp weer as plattdüütschen Schriever aktiv.

 Literatur 

 Rainer Brandt: 225 Jahre Ostendorf – 1764-1989: Eine Dorfchronik. Druckhaus Stelljes GmbH & Co. KG, Bremervöör 1989

 Footnoten 

Bremervörde und die Ortschaften, archiveert in dat Internet Archive
Bremervörde und die Ortschaften

 Weblenken 

Kategorie:Oort
Kategorie:Landkreis Rodenborg (Wümm)